SUOMEN ASIANAJAJALIITTO FINLANDS ADVOKATFÖRBUND

5.4.2005 O1KE" lS 'INJS 1 E Ö

Oikeusministeriö Lainsäädäntöjohtaja Tiina Astola PL 25

00023 VALTIONEUVOSTO
6. 04.	Ub
h L, )l

Lausuntopyyntönne OM 4/41/2004	0 H.0 l b 166 LAUSUNTO SÄHKÖISTÄ KIINTEISTÖNVAIHDANTAA SELVITTÄVÄN TOIMIKUNNAN I
OSAMIETINNÖSTÄ (OIKEUSMINISTERIÖN TYÖRYHMÄMIETINTÖ 2004:28).
Oikeusministeriö on pyytänyt Suomen Asianajajaliitolta lausuntoa Suomen Asianajajaliitto esittää lausuntonaan mietinnöstä seuraavaa:

1.	Yleistä

Mietinnössä tarkoitetuilla säädösmuutoksilla pyritään parantamaan lainhuuto- ja kiinnitysrekisterin tietojen kattavuutta ja ajantasaisuutta siten, että:

lainhuuto- ja kiinnitysrekisteristä olisi jatkossa saatavissa kuolinpesien yhteys-henkilöiden tiedot ja
kaupanvahvistajien ilmoitukset vahvistetuista kiinteistön saannoista tulisivat nykyistä nopeammin julkisiksi.

Asianajajaliitto pitää yleisesti kannatettavana sellaisia uudistuksia, joilla pyritään helpottamaan kiinteistönvaihdannan ja kaavoituksen kannalta tarpeellisten ja ajantasaisten tietojen saamista kiinteistötietojärjestelmästä. Toimikunnan ehdotukset merkitsisivät parannusta nykyiseen oikeustilaan.
2.	Kuolinpesien yhteystiedot
Lainhuuto- ja kiinnitysrekisterin tietosisällön osalta ongelmana on, että kiinteistön lainhuuto (tai vuokraoikeuden kirjaus) saattaa olla sellaisen henkilön nimissä, joka on kuollut. Kuolinpesän osakkaat eivät läheskään aina hae kiinteistöön selvennyslainhuutoa. Ongelmana erityisesti kaavoitus- ja rakennuslupa-asioissa on, että kuolinpesän asioista vastaavan henkilön tavoittaminen on käytännössä vaikeaa.

Toimikunnan ehdotuksessa esitetään verohallinnon rekisterissä nykyisin olevien kuolinpesän yhteyshenkilötietojen siirtämistä väestötietojärjestelmään ja sitä kautta kiinteistötietojärjestelmän käyttöön.
Simonkatu 12 B 20	Puhelin (09) 6866 120	info@asianajajaliitto.fi
00100 Helsinki	Fahsi (09) 6866 1299	www.asianajajaliitto.fi
Simonsgatan 12 B 20	Tel. +358 9 6866 120	info@advokatforbundet.fi
00100 Helsingfors	Fax +358 9 6866 1299	www.advokatforbundet.fi

Ehdotus parantaisi nykytilaa, joskaan ei ratkaisisi kaikkia ongelmatilanteita, mikä ilmenee myös mietinnön perusteluista.

Asianajajaliitto kiinnittää huomiota siihen, että perunkirjoituksen yhteydessä on tavan-omaista, että yhteyshenkilöksi perukirjaan merkitään uskottuna miehenä toiminut henkilö (kuten asianajaja tai muu lakimies). Tämä yhteyshenkilötieto tulee kirjatuksi verohallinnon järjestelmään ja ehdotuksen mukaisesti se näkyisi jatkossa (pyydettäessä) myös lainhuutoja kiinnitysrekisteristä saatavista tulosteista. Yleistä on, että toimeksianto koskee vain perunkirjoituksen toimittamista eikä esim. pesänselvitykseen liittyviä tehtäviä. Rekisteristä ilmenevä yhteyshenkilötieto ei siten useassa tapauksessa mandollisesti pidä todellisuudessa paikkaansa. Ongelma ei ole merkittävä, jos verohallinnon rekisteriä (ja sitä kautta väestötietojärjestelmää) päivitetään asianmukaisesti kuolinpesien antamien veroilmoitustietojen perusteella.

Asianajajaliitto kiinnittää huomiota myös siihen, että rekisteritietojen luonnetta tuntemattomalle saattaa muodostua virheellinen kuva siitä, mikä on rekisteriin merkityn kuolinpesän yhteyshenkilön kelpoisuus ottaa vastaan pesän puolesta ilmoituksia tai antaa pesän puolesta tandonilmaisuja. Tältä osin voitaisiin harkita sitä, että lainhuuto- ja kiinnitysrekisteristä annettaviin todistuksiin tulostuisi automaattisesti teksti siitä, että kuolinpesän yhteyshenkilötieto on luonteeltaan ohjeellinen.

3.	Kaupanvahvistajien ilmoitukset

Voimassa olevan lain mukaan kaupanvahvistajien on lähetettävä maanmittaustoimistoon ja kunnalle ilmoitus vahvistamastaan kiinteistönluovutuksesta (tai muusta saannosta) viimeistään seitsemän päivän kuluttua saannon vahvistamisesta. Ilmoitukset tehdään postitse paperilomakkeella, josta tiedot syötetään maanmittaustoimistossa manuaalisesti kiinteistötietojärjestelmään.

Toimikunnan ehdotuksessa esitetään siirtymistä sähköisten lomakkeiden käyttämiseen. Kaupanvahvistajan tulisi täyttää vahvistamastaan saannosta standardimuotoinen sähköinen lomake, joka ehdotuksen mukaan tulisi lähettää edelleen vahvistusta seuraavana arkipäivä-nä. Ehdotuksen mukaan kaupanvahvistajailmoitusten käsittelyä hallinnoisi jatkossa oikeusministeriö.

Ehdotus nopeuttaisi merkittävästi saantotietojen kirjautumista lainhuuto- ja kiinnitysrekisteriin. Ehdotus säästäisi myös työtä, kun saantotietoja ei enää tarvitsisi manuaalisesti syöttää erikseen järjestelmään.

Asianajajaliitto kiinnittää huomiota siihen, että nykyisten kaupanvahvistajien joukossa on todennäköisesti henkilöitä, joilla ei ole käytettävissään asianmukaisia teknisiä välineitä/yhteyksiä sähköisten lomakkeiden käyttämiseen tai heidän valmiutensa järjestelmän käyttämiseen eivät ole riittävät. Tämä ongelma on ratkaistavissa osin koulutuksella ja osin uusien kaupanvahvistajien määräämisellä.

Sähköisen lomakkeen käyttäminen tulisi tehdä hyvin yksinkertaiseksi ja sen täyttämisohjeiden tulisi olla havainnolliset ja perusteelliset, jotta lainhuuto- ja kiinnitysrekisteriin ei tulisi kirjatuksi virheellisiä saantotietoja. Erityisesti määräalojen luovutusten osalta toimin-ta on ohjeistettava tarkasti.

4.

Muut ehdotukset

Toimikunnan ehdotuksessa esitetään asetuksentasoisella säännöksellä selvennettäväksi se, että sähköisten kirjaamishakemusten osalta rekisteriin merkittäisiin myös hakemuksen todellinen vireilletuloajankohta, vaikka hakemus olisi saapunut kirjaamisviranomaiselle virka-ajan ulkopuolella.

Asianajajaliitolla ei ole huomautettavaa esitykseen. 5.	Lopuksi

Suomen Asianajajaliitto pitää toimikunnan uudistusehdotuksia kannatettavina. Edellä esitetyt huomautukset ovat vähäisiä uudistuksilla saavutettaviin etuihin nähden.
Helsingissä 5. huhtikuuta 2005 SUOMEN ASIANAJAJALIITTO
rvi	/----	Mar o Wainio
Suomen Asianajaj ' iton puheenjohtaja	asianajaja